عابد تمیمی

عابد حسین عابد تمیمی صاحب 

تعارف

ادب دے مبلغ اعظم قادر کلام عابد حسین عابد تمیمی  جہے لوگ صدیاں بعد جمدن،ادب پرور شخصیت عابد حسین عابد تمیمی  ادب دی دنیا وچ پیرِ مغاں دا مقام رکھدے ھان عابد حسین عابد تمیمی صاحب 

پیدائش

شاعرِایشیاہ فیضِ ادب عابد حسین عابد تمیمی  ہوریں 1955ء وچ ضلع جھنگ دی تحصیل چنیوٹ دے محلۂ چوک شهید میاں نور حسین تمیمی دے گھر پیدا ہوئے 

ابتدائی تعلیم 

عابد حسین عابد تمیمی  هورا دے والد میاں نور حسین تمیمی اینا دی پیدائش تو کجھ عرصه بعد موضع چھنی کھچیاں تحصیل چنیوٹ وچ رهن لگ پئے اوتھے هی عابد حسین عابد تمیمی صاحب تعلیم السّلام تے پرائمری دی تعلیم  حاصل کیتی

ثانوی تعلیم 

عابد حسین عابد تمیمی هوراں اپنڑی تعلیم نو جاری رکھدیاں هویاں گورنمینٹ اصلاح هائی سکول چنیوٹ وچ داخله لیا تے میٹرک ایتھے ہی پاس کیتی

ملازمت

عابد حسین عابد تمیمی هوراں 1975ء وچ بینک دی ملازمت اختیار کر لئی ضلع سرگودھا تحصیل چنیوٹ خاص کر کے لائیاں تحصیل چنیوٹ وچ سائے چر ملازمت کیتی

ادبِ ذوق

رئیس الادب عابد حسین عابد تمیمی هوراں ادبی ذوق دے آغاز وچ اپنڑے استاد خضر تمیمی جیڑے فلسفی اسلام (ڈاکٹر علامه محمد اقبال) دے شاگرد هان اوہنا کولو پنجابی لکھنا سکھی تے ایویں آر اردو شاعری اپنڑے استاد اتالیق هوراں کولو سِکھی

کلام

دوھڑا 

هک آخری ساه هائی اوتو توسیں آ گئے هو هک وار کھلو چا اگے

جس منظر لئی دا موت نو لا کے هون تائیں بیمار هن تگے

متاں روٹھی هوئی زندگی بھئیں آوے گل جے سرکار چا لگے

ارمان تو عابد ساه مک گئے بائیں لاغِر چا نہ سگے

دوھڑا 

جیویں فوجی تو مُڑ کرنل جرنل وت تخته اُلٹ کے شاه بنڑ گئے

اویں اکھیں دے راهیں دل اچ آ کے او رفته رفته ساه بنڑ گئے

ایدے عابد پتھر جھلیندے رئے اودے پتھر عبادت گاه بنڑ گئے

ساڈے پاگلپن دیاں سجدیاں تو سَچ مُچ کجھ لوگ خدا بنڑ گئے

وفات 

جنابِ عابد حسین عابد تمیمی هوریں ڈیڑھ سال بیمار رهے تے اوہنا دا سائے علاج کرایا گیا پر جیویں اللہ سوهنڑے نو منظور ها اونجے هوئی عابد حسین عابد تمیمی هوریں 12ربیع لاوّل بروز منگل بتاریخ 10 اپریل 2006ء نو اپنڑے خالقِ حقیقی نو جا ملے

دُعا 

مرحوم عابد حسین عابد تمیمی هوراں واسطے دعا گو هاں کہ اللہ پاک اونهادے درجات بلند فرمائے تے جنت الفردوس وچ بلندو بالا مقام عطا فرماوے 

آمین ثمّ آمین

تحریر کرده

تحریر وچ اگر کوئی غلطی هوے تاں معزرت 

پنجابی شاعر مهر نوراصغر بھبھڑانہ سیال جھنگ